Be de Äbni, wo hinde am Schlossbärg isch und sich ide Breiti eppe e Kilometer uswiitet, stönd die neue Hüüser vo Laufeburg. D Äbni (504 m. ü. M.), wo e Usläufer vom  Tafeljura isch, trännt s öppe zwei Kilometer lange Sulztal, wo i Süd-Nord-Richtig verlauft vo Laufeburg. Im Sulztal liged d Dörfer Obersulz, Mittelsulz, Bütz, Roos, Leidike und Rhysulz. All die Dörfer hend früecher d Gmeind Sulz bildet. Säb Tal isch überall äng und wird im Weschte dür de Schinbärg (692 m. ü. M), im Oschte dür de Gugeli (605 m. ü. M) und de Chreisacher (685 m. ü. M) und im Süde dur d March (625 m. ü. M) begränzt.